tomron87/hebrew-wikipedia-sentences-corpus huggingface dataset:
בשנת 2015, הפרויקט ננטש על ידי קנוניקל והורם מחדש על ידי קהילת המפתחים, הקהילה התארגנה מחדש וכבר בשנת 2017 הפכה לארגון ללא מטרות רווח.
כיום UBports Foundation, פועלת להתחבר עם יצרנים טלפונים נוספים בכל בעולם על מנת לקדם את מערכת קוד ההפעלה בקוד פתוח.
Ubiquity היא תוכנית ההתקנה ברירת המחדל במערכת ההפעלה אובונטו ונגזרותיה.
קיימת בתקליטור אתחול או החסן נייד שנפרס עליהם אימג' של אובונטו.
ניתן להריצה מאפשרויות המוצגות בעת העלאת ההתקן, או משולחן העבודה של תקליטור האתחול.
התוכנה הוצגה לראשונה באובונטו גרסה 6.06. לפני התחלת פעולתה היא מציעה למשתמש לשנות את שפת הממשק שלה, לשפה מקומית על פי העדפתו.
Ubiquity מורכבת מאשף הגדרות המאפשר למשתמש להתקין בקלות את אובונטו, ומראה מצגת המכילה מגוון תכונות הקיימות באובונטו במהלך ההתקנה עצמה.
באובונטו גרסה 10.10 קבוצת הפיתוח של התוכנה הכניסה שינויים לפישוט הכלי ולהאצת פעולת האשף.
Ubiquity מאפשרת למשתמש לבחור בעדכון אוטומטי תוך כדי ההתקנה.
במידה והמשתמש מאשר זאת, התוכנית מורידה את חבילות התוכנה המעודכנות ביותר ממאגרי התוכנה של אובונטו, ומוודאת שהמערכת אכן מעודכנת.
תוכנית ההתקנה מאפשרת למשתמש להגדיר את Ubiquity כך שיוריד גם חבילות בקוד סגור, או תוכנות צד שלישי המוגנות בפטנטים כדוגמת אדובי פלאש, וקודקים של Fluendo's MP3, אשר המשתמש רוצה בהתקנתם.
לאחר שהמשתמש מסיים להגדיר את המחיצות באמצעות האשף, Ubiquity יכול להתחיל בפירמוט מערכת הקבצים ולהעתיק את קובצי המערכת המותקנת, ובתוך כך הוא נדרש לספק פרטים נוספים, כדוגמת שם משתמש, סיסמה, מיקום, וכדומה, דבר המפחית מזמן ההתקנה.
בסקירה של ריאן פול מ-Ars Technica על אובונטו 10.10 הוא אמר "במהלך בדיקתי יכולתי להתקין מערכת במלואה תוך 15 דקות".
Ubiquity מספקת גם מפה אינטראקטיבית המאפשרת למשתמש לבחור את אזור הזמן.
בתחתית חלון תוכנית ההתקנה מופיע באר המציג את התקדמות ההתקנה.
בסיום שלב הגדרות המשתמש מופיעה מצגת עד לסיום ההתקנה, הכוללת סיכומים קצרים וצילומי מסך אודות יישומי אובונטו.
לא כל היישומים המוצגים מותקנים בהתקנה בסיסית של אובונטו אך כולם ניתנים להורדה ממרכז התוכנה של אובונטו.
מטרת המצגת היא להפוך את המשתמש למודע יותר אודות היישומים והפלטפורמות הזמינות באובונטו.
עד גרסה 12.04 הייתה קיימת באשף אפשרות המסייעת להגירה ממערכות הפעלה אחרות (Windows, OS X, והפצות לינוקס אחרות), בכך שהיא מיבאת חשבונות משתמשים של מערכת ההפעלה, חשבונות דואר אלקטרוני, סימניות מאינטרנט אקספלורר ופירפוקס, כמו גם תמונות של המשתמש, רקעים, מוזיקה, ומסמכים.
בכינוס המפתחים של אובונטו אודות גרסה 12.10 הוסכם להסיר את התכונה בשל ריבוי באגים בה.
Ubiquity מאפשרת לנגזרות אובונטו אחרות לשנות חלקים בתוכנה כדוגמת המצגת ומיתוג המערכת.
חלק מהנגזרות וההפצות שעברו היסב הן:
המערכת הוגדרה כ"המשך רופף של מערכת ההפעלה Kylin".
ב-2013 הגיעו חברת קנוניקל והמשרד לתעשייה וטכנולוגיית המידע של הרפובליקה העממית של סין, להסכם על פיתוח משותף והפצה של מערכת הפעלה מבוססת על אובונטו, המיועדת ומותאמת לשוק הסיני.
ההפצה הראשונה של Ubuntu Kylin הייתה גרסה 13.04, והיא התבצעה ב-25 באפריל 2013, באותו יום שהופצה אובונטו 13.04.
התכונות הנכללות שיטות להזנת קלט בסינית, לוח שנה סיני, תוכנה המציגה את מזג האוויר בסין וחיפוש מוזיקה סינית באמצעות העדשות ותיבת החיפוש של יוניטי.
גרסאות עתידיות יכללו אינטגרציה עם המפות של מערכת הניווט הלוויינית, הסינית ביידו, ואת שירות הקניות Taobao, כמו גם גרסאות של תוכנות משרדיות, ותוכנות ניהול תמונה.
קנוניקל אף מפתחת עם שותפתה הסינית למיזם, גרסת שרתים ל-Ubuntu Kylin.
מספר גרסה: 13.04 שם קוד: "Raring Ringtail" תאריך הפצה: 25 באפריל 2013 נתמכת עד: דצמבר 2013 הערות: הגרסה הקודמת
מספר גרסה: 13.10 שם קוד: "Saucy Salamander" תאריך הפצה: 17 באוקטובר 2013 נתמכת עד: יולי 2014 הערות: הגרסה הנוכחית
Ugly Kid Joe היא להקת רוק אמריקאית מהעיר איסלה ויסטה שבקליפורניה.
המוזיקה של הלהקה משלבת סגנונות רבים, ביניהם הבי מטאל, רוק כבד, פאנק מטאל, רוק אלטרנטיבי ומטאל אלטרנטיבי.
בשנת 2010 הכריזה הלהקה על איחוד מחדש, הלהקה חיממה את להקת Guns N' Roses בעת הופעתה בתל אביב ב-3 ביולי 2012. באותה שנה הוציאה מיני אלבום בשם Stairway To Hell (הלחם של שם שמות השירים Stairway to Heaven של להקת לד זפלין ו-Highway To Hell של להקת AC/DC).
בשנת 2013 הופיעה הלהקה במספר הופעות באירופה יחד עם להקת Skid Row.
Ubuntu MATE היא הפצת לינוקס המהווה נגזרת רשמית של אובונטו ומשתמשת בסביבת שולחן העבודה MATE.
פיתוח ההפצה החל כגרסה לא רשמית של אובונטו אשר התבססה על גרסה 14.10 של אובונטו.
היא הפכה לרשמית על ידי קנוניקל החל מפברואר 2015, החל משחרור הביתא הראשונה של הגרסה שהתבססה על אובונטו 15.04.
תמיכה בארכיטקטורת 32 סיביות הוסרה מהפצה זו בגרסה 18.10.
Ultimate Collection (בעברית: אוסף אלטימטיבי) הוא אלבום אוסף של הזמרת-יוצרת האמריקאית אנסטייז'ה.
אלבום האוסף יצא לאור על ידי חברת התקליטים סוני מיוזיק אנטרטיינמנט ב-6 בנובמבר 2015.
עם יציאתו נכנס האלבום אל המקום העשירי במצעד האלבומים הבריטי.
אלבום האוסף מכיל אוסף של שירים של הזמרת מכל השנים של הקריירה שלה בתוספת שני שירים חדשים: "Take This Chance" שגם שימש כסינגל הראשון מהאלבום וגרסת כיסוי לשיר "Army of Me" של הזמרת-יוצרת האמריקאית כריסטינה אגילרה.
אף על פי שהאלבום כולל שירים של הזמרת מכל מיני שנים בקריירה שלה, ישנה היעדרות של שירים מתוך אלבומה Heavy Rotation, שנובע ככל הנראה מהעובדה כי הזמרת אמרה שלא אהבה את הסאונד שהוביל את האלבום ושהיא לא תשתמש בו יותר.
אלבום זה יצא על מנת לסיים את החוזה בינה לבן חברת התקליטים סוני מיוזיק אנטרטיינמנט בה הייתה חתומה במשך 9 שנים.
ב-31 באוקטובר אנסטייז'ה הופיע בתוכנית "Heaven Night Club" עם גרסת הכיסוי של "Army of Me" וביחד עם מספר שירים נוספים.
ב-4 בנובמבר באותה השנה, היא התראיינה לתוכנית הרדיו BBC Radio Wales ויומיים לאחר מכן התראיינה גם לתוכנית "Lorraine".
יום לאחר יציאת האלבום, היא התראיינה בשנית בתוכנית הרדיו "BBC Radio 2" ואף ביצעה שם שני שירים.
לאחר מכן, היא הופיעה גם בהגרלת הלוטו.
מדינהתאריך יציאהפורמטחברת תקליטיםמקורעולם6 בנובמבר 2015תקליטור • הורדה דיגיטליתסוני מיוזיק
Ultimate Toni Braxton הוא אלבום הלהיטים הראשון של הזמרת טוני ברקסטון אשר יצא ב-4 בנובמבר 2003 על ידי אריסטה רקורדס.
האלבום כולל אוסף של שירים בולטים אותם הוציאה ברקסטון במהלך הקריירה שלה בגרסאות הרדיו שלהם.
בנוסף ללהיטים הבולטים ישנם גם שני שירים חדשים שטרם פורסמו לפני יציאת האלבום.
השיר הראשון הוא "Whatchu Need" אשר הופק על ידי רודני ג'רקינס ואילו השיר השני הוא "The Little Things" אשר הופק על ידי אר קלי.
בנוסף לגרה הרגילה לאלבום גם יצאה גרסת מארז שכוללת רמיקסים לשירים מהאלבום בהמדורה מוגבלת.
נכון להיום מכירות האלבום עומדות על 400 אלף עותקים, רבע מהם נמכרו בבריטניה מה שזיכה את ברקסטון במעמד אלבום זהב במדינה.
Ultramega OK הוא אלבום הבכורה של להקת הגראנג' סאונדגארדן שיצא לאור באוקטובר 1988.
אחרי שחרור שני המיני אלבומים: "Screaming Life" (ב-1987) ו"Fopp" (באותה השנה) בלייבל סאב פופ, חתמה הלהקה על חוזה הקלטות עם החברה SST.
האלבום כלל אלמנטים של הבי מטאל, רוק פסיכדאלי והארדקור פאנק.
הלהקה יצאה לסיבוב הופעות בארצות הברית לאחר שחרור האלבום, ובנוסף סיבוב הופעות מעבר לים.
ב-1990 קיבל האלבום מועמדות לפרס הגראמי בעבור הופעת המטאל הטובה ביותר.
הירו ימאמוטו - בס, קולות רקע
דרו קאנולט - עיבודים, הפקה
לאנס מרסר - עטיפת האלבום
קתרין מילר - ייעוץ אומנותי ועיצוב העטיפה
סאונדגארדן - הפקה, ייעוץ אומנותי, עיצוב עטיפה
גארדנר - צילומים בגב האריזה
"Ue La La" (בעברית: "או לה לה") הוא סינגל שהוקלט על ידי הזמרת הישראלית, עדן אלנה.
את השיר כתבו ניב כהן ומיטל פטש-כהן מההרכב "נוב", נוי אייזן ואלין כהן.
בשנת 2020, אלנה זכתה בעונה השביעית של תוכנית המציאות "הכוכב הבא לאירוויזיון" ונבחרה לייצג את ישראל באירוויזיון 2020. במרץ 2020, תאגיד השידור הציבורי כאן 11, ערך קדם בן ארבעה שירים, שבסופו נבחר השיר "Feker Libi", אותו אלנה תבצע על בימת התחרות ברוטרדם, הולנד.
ב-18 במרץ 2020, איגוד השידור האירופי הכריז כי בעקבות מגפת הקורונה, תחרות האירוויזיון לשנת 2020 בוטלה.
ב-22 במרץ 2020, איגוד השידור הציבורי כאן 11, הכריז כי אלנה נבחרה לייצג את ישראל באירוויזיון 2021.
השיר "Ue La La" זכה במקום השלישי עם 11.5 אחוז הצבעה.
אלנה מספרת על השיר כי בתחילה היא שנאה אותו, כיוון שלא מצאה את הקשר שלו עימה.
בקליפ, אלנה עומדת לפני מכונית בצבע תכלת ומסביבה, מספר רקדנים.
הקליפ מלווה באורות מתחלפים בצבעים הנעים בין כחול לוורוד.
ויליאם לי אדמס, מהאתר "Wiwibloggs", אמר על השיר כי "זה לא עוד סתם שיר אירוויזיון, זה שיר שמחבר בין תרבויות.
השפות אנגלית, עברית וצרפתית והסגנון המזרחי של השיר מביאים את ישראל השמחה לבמה".
עם זאת, אדמס הוסיף כי הקליפ הוא הגרוע ביותר מבין השלושה.
השיר סוקר ונכתבו עליו מספר ביקורות במסגרת סיקור מקיף של שירי הקדם הישראלי באתר וויוויבלוגס.
הוא נבחר על פי רוב לפייבוריט לזכייה בקדם.
על פי תוצאות סקר ציבורי שנערך על ידי אותו אתר, השיר "Ue La La" היה אמור לייצג את ישראל באירוויזיון 2021. השיר זכה לכ-45.01 אחוזי הצבעה.
על פי סקר שנערך על ידי האתר "EurovisionWorld", "Ue La La" זכה במקום הראשון עם 36 אחוזי הצבעה כשיר האהוב ביותר מהקדם הישראלי לאירוויזיון.
האתר הישראלי "EuroMix", כתב על השיר כי "על פניו השיר מעולה.
אך בשל מנעדו הרחב, לא בטוח כי אלנה תצליח לבצע אותו בשידור חי".
לעומת הסקרים האחרים, השיר זכה במקום השני בסקר ציבורי שנערך על ידי אותו אתר.
"Uh, jeg ville ønske jeg var dig" (בעברית: "הלוואי שהייתי אתה") הוא שיר שהוקלט על ידי הזמרת הדנית, בירטה וילקה.
השיר ייצג את דנמרק באירוויזיון 1959. השיר נכתב על ידי קרל אנדרסן והולחן על ידי אוטו לינגטון.
במרכז מילות השיר, עומדת וילקה שמייחלת להיות אהובה על ידי מישהו.
ב-11 במרץ 1959, השיר בוצע על ידי וילקה באירוויזיון.
השיר הושר שני בסדר ההופעות, לפני איטליה ואחרי צרפת.
השיר זכה במקום החמישי עם 12 נקודות.
"Uh Huh" הוא סינגל של הזמרת-יוצרת האמריקאית, ג'וליה מייקלס, שנמצא במיני-אלבומה, Nervous System.
השיר נכתב על ידי ג'וליה מייקלס, ג'סטין טרנטר ומאטמן & רובין, והופק על ידי מאטמן & רובין.
השיר יצא, על ידי ריפבליק רקורדס ויוניברסל מיוזיק גרופ, ב-2 ביוני 2017.
נכון לדצמבר 2021, השיר הושמע למעלה מ-79 מיליון פעמים בספוטיפיי.
הווידאו קליפ הלירי של השיר יצא בערוץ היוטיוב של ג'וליה מייקלס ב-11 ביוני 2017. נכון לדצמבר 2021, הווידאו קליפ הלירי נצפה למעלה מ-5 מיליון פעמים.
הווידאו קליפ של השיר, שצולם ברחבי לוס אנג'לס, קליפורניה, ובוים על ידי אמיל נאוה, יצא בערוץ היוטיוב של ג'וליה מייקלס ב-25 ביולי 2017. נכון לדצמבר 2021, הווידאו קליפ נצפה למעלה מ-12 מיליון פעמים.
אזורתאריךפורמטחברת תקליטיםהערותעולמי 2 ביוני 2017 הורדה דיגיטליתריפבליק רקורדס, יוניברסל מיוזיק גרופ ארצות הברית 27 ביוני 2017 40 שירי הרדיו המוביליםריפבליק רקורדס
"Ultimate" הוא שיר של הראפר האמריקאי דנזל קארי, אשר יצא ב-9 ביוני 2015 כסינגל המוביל מהמיני-אלבום הכפול הראשון שלו 32 Zel/Planet Shrooms.
רוני ג'יי הפיק את השיר וכתב אותו יחד עם קארי.
השיר נחשב ללהיט הפריצה של קארי.
השיר הפך לוויראלי בתחילת 2016, כאשר משתמשים ברשת החברתית המקוונת Vine החלו להעלות ממים שונים שבהם קטע של השיר מתנגן לקראת סוף הסרטון.
לאחר מכן, המם החל להתפשט גם לאתרים אחרים, כדוגמת יוטיוב.
הרמיקס הרשמי של השיר, בהשתתפות הראפר האמריקאי ג'וסי ג'יי, מופיע בגרסה המחודשת של 32 Zel/Planet Shrooms.
Ultra Ethernet Consortium (התאגדות אולטרה איתרנט) ובקיצור UEC היא התאגדות שנוסדה ב-19 ביולי 2023 בחסות קרן לינוקס.
מטרת ההתאגדות היא לפתח שכבת תעבורה אמינה (reliable), בעלת ביצועים גבוהים וללא איבוד מידע (lossless) עבור מחשוב עתיר ביצועים (HPC) ורשתות בינה מלאכותית.
הארגון מפעיל קבוצות עבודה שונות המתמקדות בהיבטים שונים של שכבות התקשורת כמו השכבה הפיזית, שכבת הקשר, שכבת התעבורה ושכבת התוכנה וכן קבוצות עבודה לתחומים ספציפיים כמו שימושי אחסון, תאימות, ניהול הרשת וביצועי הרשת.
בהתאגדות חברות בין היתר AMD, אריסטה נטוורקס, ברודקום, סיסקו, EVIDEN, HP, אינטל, מטא, מיקרוסופט ואורקל.
ריבוי נתיבים - שימוש במספר נתיבים (Multi-path) לשליחת חבילות המידע
הגמשה לסדר חבילות (Flexible ordering) - הפרוטוקול מגמיש את הדרישות הנוגעות לסדר ההגעה של חבילות, ומאפשר הגעה של חבילות מידע שלא בהכרח על פי סדר השליחה שלהן.
בקרת גודש (Congestion Control) - הפרוטוקול מנסה לשלב בתוכו יכולות של בקרת גודש לצמצום איבוד חבילות ברשת.
"Uh Baby" (בעברית: "הו מותק") הוא שיר שהוקלט על ידי הזמרת הקוסובו-אלבנית קידה, בהשתתפות הזמרת האלבנית ג'נסילה.
הוא יצא לאור ב-9 בנובמבר 2016, בהוצאת חברת התקליטים ZzapnChriss Onrecords, כסינגל שלא מתוך אלבום.
השיר הגיע למקום הראשון במצעד הסינגלים האלבני וזכה להצלחה רבה במדינה.
השיר נכתב על ידי קידה והופק על ידי ZzapnChriss.
את הבית הראשון מבצעת קידה והיא חוזרת על השורות: .
בהמשך לכך, היא אומרת: ואחריה מתחילה לשיר ג'נסילה: .
הווידאו קליפ הרשמי של השיר פורסם ב-9 בנובמבר 2016.
נכון לאוגוסט 2024 עומד מונה הצפיות של הקליפ על למעלה מ-55 מיליון צפיות.
אזורתאריך יציאהפורמטחברת תקליטיםמקורכלל העולם9 בנובמבר 2016סטרימינג • הורדה דיגיטליתZzapnChriss Onrecords
יו אי פאת' היא חברה רומנית-אמריקאית המתמחה בפיתוח אוטומציית תהליך רובוטית.
נכון לשנת 2024, מעסיקה החברה כ־4,035 עובדים ומפעילה סניפים ב־31 מדיניות בעולם וביניהן: הודו, צרפת, ישראל, סינגפור, יפן, רומניה ועוד.
מטה החברה הראשי ממוקם בניו יורק, ארצות הברית.
בשנת 2019, דורגה החברה במקום הראשון בדירוג Deloitte Technology Fast 500.
חברת DeskOver הוקמה בשנת 2005 בעיר בוקרשט ברומניה, במטרה לספק שירותי פיתוח תוכנה.
בשנת 2013, השיקה החברה את מוצרה הראשון, שנועד לסייע בביצוע אוטומציה של משימות משרדיות שחוזרות על עצמן.
בשנת 2015, הכריזה על מיתוג מחדש תחת השם UiPath לאחר סבב גיוס של כ-30 מיליון דולר שנערך על ידי קרן Accel Partners.
בשנת 2021, הונפקה החברה בבורסה לניירות ערך בניו יורק, במחיר מניה של 56 דולר, שהוביל להערכת שווי שוק של כ-29 מיליארד דולר.
בחודש מרץ 2021, רכשה את חברת Cloud Elements, המתמחה בתהליכי אוטומטציית API תמורת סכום שלא פורסם.
בחודש יולי 2022, רכשה את חברת Re:infer, המתמחה בתחום עיבוד השפה הטבעית תמורת סכום שלא פורסם.
בשנת 2023, החלה החברה לספק פתרון לניהול ויישום תהליכי אוטומציה ובקרה לבנק ישראל, בפרויקט שעלותו מוערכת בכ-350,000 אירו.
Ummagumma הוא אלבום האולפן הרביעי של להקת פינק פלויד שיצא לאור ב-1969.
חלקו הראשון של האלבום כולל ארבעה ביצועים מוארכים בהופעות חיות: יצירה מתוך אלבום הבכורה (Astronomy Domine), שתי יצירות מן האלבום השני (Set The Controls For The Heart Of The Sun ו - A Saucerful of Secrets) והיצירה "Careful With That Axe Eugene".
היצירה האחרונה לא נכללה באף אלבום רשמי מלבד אלבום האוסף Relics ( אלבום שיצא מאוחר יותר וכלל מספר שירים ישנים שלא נכללו באלבומי סטודיו אחרים).
ביצועים חיים אלו הוקלטו במועדון "אמהות" בברמינגהאם, ב-27 באפריל 1969, ובמכללה למסחר של מנצ'סטר, ב-2 במאי.
חלקו השני של האלבום הכפול מתחלק ל-4 חלקים, כשלכל חלק אחראי בלעדית אחד מחברי הלהקה.
חלק זה נחשב לפסיכדלי במיוחד, וכולל כמות רבה של אפקטים (tape effects).
האלבום יצא לאור בבריטניה ב-25 באוקטובר של אותה השנה, וב-10 בנובמבר בארצות הברית.
למרות היותו אלבום פסיכדלי, שלא פונה לקהל הרחב, הוא הגיע למקום ה-5 בבריטניה, ולמקום ה-74 בארצות הברית, והיה לאלבום הראשון של הלהקה שהצליח להתברג ב-100 האלבומים הנמכרים ביותר בארצות הברית.
בשנת 1983 התייחס דייוויד גילמור לתהליך היצירה של האלבום, כשנשאל על ההשראה ל-The Narrow Way, היצירה המשמעותית הראשונה שלו בלהקה:
בשנת 1987 האלבום יצא לאור כתקליטור כפול.
גרסה מוקלטת דיגיטלית מחדש (remastered) על שני תקליטורים שוחררה ב-1994. באף אחת מהגרסאות המאוחרות לא הופיעה תמונתה של אשתו הראשונה של ווטרס, אשר כן הופיעה על במקור.
האלבום ידוע בגלל עטיפתו אשר עוצבה באפקט דרוסטה על ידי חברת היפנוסיס (שעיצבה את רוב עטיפות אלבומי הלהקה).
העטיפה מראה את חברי הלהקה כאשר במסגרת שליד גילמור, מופיעה תמונת האלבום שוב ובה חבר להקה אחר יושב לידה וכך הלאה כשכל חברי הלהקה משנים את מקומם בתמונה.
התמונה הפנימית האחרונה, עם חבר הלהקה הרביעי היא של אלבומם הקודם A Saucerful of Secrets.
בזמן שפינק פלויד למדו באוניברסיטה היה להם חבר שאמר "אני הולך לבית שלי לעשות אומגומה" מילת רמיזה שמסמלת את הסקס של אותו חבר.
כשפינק פלויד סיימו בהקלטת האלבום הם לקחו את ההשראה מאותו חבר לשם האלבום.
רוג'ר ווטרס - בס גיטרה ושירה
לינדי מייסון (אשתו של ניק מייסון) - חליל
Sysyphus היא היצירה הראשונה באלבום והיא נכתבה ונוגנה על ידי ריצ'רד רייט.
היצירה מבוססת באופו רופף על סיפורו של סיזיפוס, דמות מהמיתולוגיה היוונית, שנאלץ לגלגל סלע ממקום למקום בשאול, מפני מעשיו הזדוניים.
אורך היצירה הוא 12 דקות, והיא נחלקת ל-4 חלקים:
"Sysyphus Part 1" (רייט) - 1:08 - קטע מוזיקלי אפל שמנוגן על כלי המלוטרון.
"Sysyphus Part 2" (רייט) - 3:30 - מוזיקת פסנתר מלנכולית שהופכת לסדרת תווים נמוכים.
"Sysyphus Part 3" (רייט) - 1:49 - אוונגרד הכולל תופים, קולות וצרחות לא שגרתיות.
"Sysyphus Part 4" (רייט) - 6:59 - החלק מתחיל במוזיקה עצובה המלווה בכלי קשת, לאחר מכן הקטע מתפתח למוזיקה פסיכדלית ואוונגרדית, ולבסוף היצירה נגמרת באופן דומה לחלק הראשון.
בכל שנות הלהקה, השיר בוצע בהופעה חיה 4 פעמים בלבד.
ז'אנר מוזיקלי: רוק מתקדם, אוונגרד.
ביצוע: ריצ'רד רייט - אורגן פריסה, מלוטרון, פסנתר, גיטרת בס, טימפני, תופים, כלי הקשה, שירה בהילוך מהיר
השיר כולל שירה ונגינת גיטרה אקוסטית של ווטרס.
כמו כן, לאורך השיר ניתן לשמוע הקלטה של קולות מן הטבע, כגון ציוץ ציפורים וקולות של חיות נוספות.
המילים מתארות חלום על קיימברידג' שבבריטניה.
מקום ילדותם של ווטרס, דייוויד גילמור וחבר הלהקה לשעבר סיד בארט.
זוהי בלדת פולק של ווטרס שנכתבה בשנות ה־60 המאוחרות ובשנות ה־70 המוקדמות.
השיר מזכיר בסגנונו את אלבום הסולו של ווטרס מ-1970.
השיר בוצע לראשונה בקונצרט של הלהקה, The Man and the Joureny בשם Daybreak.
לאחר מכן הוא בוצע בשנות ה-70 המוקדמות בהופעות של הלהקה בהן השתתפו גם דייוויד גילמור וריצ'רד רייט.
ז'אנר מוזיקלי: פולק פסיכדלי, מוזיקה אקספרימנטלית
ביצוע: רוג'ר ווטרס - גיטרה אקוסטית, שירה ואפקטים של טייפ
היצירה נכתבה על ידי רוג'ר ווטרס שהקליט אותה בעצמו.
השיר מתחיל בציוצי ציפורים (ניתן לשמוע גם ב-Grantchester Meadows) וממשיך בקולות לא שגרתיים (המזכירים את החלק השלישי של Sysyphus של ריצ'רד רייט).
בשיר יש מסרים סמויים שרוג'ר אומר הפוך "That's was Pretty avant-garde wasn't it?" (זה היה מאוד אוונגרדי לא?).
השיר הוא בלמעשה רעשים של מכרסמים, ציפורים ועוד.
אלה מדומים על ידי ווטרס בטכניקות שונות כגון הקשה על המיקרופון במהירויות שונות.
לאחר מכן, ווטרס מדבר במבטא סקוטי מוגזם.
ה-"Picts" שיש בשם השיר, הם בעצם הילידים של סקוטלנד.
בסוף השיר, ניתן לשמוע את ווטרס אומר Thank you בקול חלש שקשה לשמוע.
"זה לא באמת שום דבר, זאת שירה קונקרטית.
קול הסטירה נוצר בידי אדם ללא כלי נגינה.
ביצוע: רוג'ר ווטרס - קולות ואפקטי טייפ
(בדרך הצרה) הוא שיר של פינק פלויד שנכתב על ידי דייוויד גילמור.
השיר מחולק ל-3 חלקים, ונחשב לאחד הטובים של האלבום Ummagumma.
השיר הוא היחיד עם מילים באלבום (יחד עם Grantchester Meadows של ווטרס).
חלק 1- קטע קאנטרי אינסטרומנטלי.
חלק 2- ריף גיטרה חשמלית אינסטרומנטלי בעל עוצמה על גבול המטאל.
חלק 3- הקטע מתחיל במנגינה פסיכדלית ועוברת למילים והופך למנגינת רוק אינסטרומנטלית.
דייוויד גילמור, שכתב את השיר גם ביצע את כל כלי הנגינה.
חלק אחד נקרא בהתחלה, "Baby Blue Shuffle in D minor" שהלהקה ניגנה אותו ב-BBC ב-1968. זה גם השפיע על שני שירים מהפסקול, Zabriskie Point.
חלק שני הוא סולו גיטרה עוצמתי בסגנון הבי מטאל.
הסולו ממשיך ומוביל למוזיקה אוונגרדית שבסוף מוביל לחלק השלישי.
חלק שלישי מכליל את שירתו של גילמור.
עד היום היצירה נחשבת כיצירה המשמעותית הראשונה שלו עם הלהקה.
סגנון מוזיקלי: רוק פסיכדלי, רוק מתקדם, אוונגרד
ביצוע: דייוויד גילמור - גיטרות, שירה, גיטרת בס, פסנתר, אורגן ותופים.
יצירת אוונגרד בת שלושה חלקים של פינק פלויד, שנכתבה על ידי ניק מייסון ונכללה באלבום Ummagumma (היצירה היא האחרונה באלבום).
לינדי, אשתו של מייסון, מנגנת באלבום בחליל.
היצירה מבוססת על מסיבה שערך הסולטאן העות'מאני בגינתו, ומכאן שמה.
היצירה מחולקת לשלושה חלקים המתארים את מסיבת הסולטאן (Entrance,Entertainment ו- Exit).
החלק הראשון והשלישי נכתבו על ידי רון גיסין (שבהמשך כתב עם הלהקה את היצירה המוזיקלית Atom Heart Mother Suite).
Entrance (כניסה) (מייסון) - 1:00 - נעימת חליל קצרה המלווה בתוף ומצלתיים ומהווה את הדקה הראשונה של היצירה.
Entertainment (אירוח) (מייסון) - 7:06 - החלק מבוצע על ידי מייסון ומכיל כלי הקשה שונים, ביניהם טימפני ותוף.
Exit (יציאה) (מייסון) - 0:38 - החלק האחרון והקצר ביותר הוא בדיוק כמו החלק הראשון ומסיים את Ummagumma.
סגנון מוזיקלי: אוונגרד, רוק פסיכדלי, רוק מתקדם
ביצוע: ניק מייסון - תופים, כלי הקשה, מלוטרון
"Umbrella" (בעברית: "מטרייה") הוא שיר אשר הוקלט על ידי זמרת הרית'ם אנד בלוז ריהאנה יחד עם הראפר ג'יי זי, שכתב את השיר יחד עם המפיקים שלו.
השיר נכתב על ידי דה-דרים, כריסטופר סטיוארט, קוק הארל וג'יי זי.
במקור, השיר נכתב עבור בריטני ספירס אך היא דחתה אותו.
השיר הוא שיר פופ ורית'ם אנד בלוז עם נגיעות של היפ הופ.
מבחינה לירית השיר מדבר על יחסים רומנטיים ואפלטוניים, ועל כוחם.
השיר דורג במקום הראשון ברשימת עשרת השירים הטובים ביותר של שנת 2007, שנערכה על ידי אנטרטיינמנט ויקלי.
הרולינג סטון דירגו את השיר במקום ה-3 ברשימה דומה.
השיר זיכה את ריהאנה במספר פרסים ומועמדויות, בין היתר במועמדות ל-4 פרסי הווידאו-קליפים של MTV, מתוכם זכה בשניים ביניהם פרס בקטגוריית "השיר המיינסטרימי של השנה".
בנוסף, השיר זיכה את ריהאנה בפרס גראמי הראשון שלה בשנת 2008, כאשר הצליח לזכות בקטגוריית – "שיתוף הפעולה הטוב ביותר בראפ/שירה", ובנוסף היה מועמד בקטגוריות – "הקלטת השנה" ו"שיר השנה".
מגזין הרולינג סטון דירג את השיר במקום ה-412 ברשימת "500 השירים הגדולים בכל הזמנים".
השיר יצא כסינגל הראשון מהאלבום "Good Girl Gone Bad", והופץ ברחבי העולם ב-29 במרץ 2007. השיר זכה להצלחה בעיקר בארצות הברית, בריטניה, אוסטרליה, קנדה וגרמניה.
בבריטניה השיר היה לאחד מהשירים המושמעים ביותר ברדיו בעשור הראשון של המאה ה-21. הוא שהה במקום הראשון במדינה במשך 10 שבועות יותר מכל שיר אחר בעשור הראשון של המאה ה-21, והיה לאחד מהשירים המעטים שהצליחו לעשות זאת בהיסטוריה.
בארצות הברית השיר הגיע למקום הראשון במצעד הבילבורד הוט 100 ושהה שם 7 שבועות בצמרת המצעד.
הקליפ לשיר בוים על ידי כריס אפלבאום ונחשב פרובוקטיבי בהשוואה לקודמיו.
באחת הסצנות נראית ריהאנה עירומה בזמן שגופה מכוסה בצבע כסף.
הקליפ זיכה אותה ב-2 פרסי הווידאו-קליפים של MTV, ביניהם פרס בקטגוריית – "קליפ השנה".
בנוסף, הווידאו קליפ היה לקליפ הנצפה ביותר באותה שנה באינטרנט.
עם השנים השיר זכה לגרסאות כיסוי רבות על ידי אומנים שונים, בהם ואן ריפאבליק, לינקין פארק וטיילור סוויפט.
על מנת לקדם את השיר ריהאנה ביצעה אותו בטקס פרסי הווידאו-קליפים של MTV בשנת 2007, ובטקס פרסי המוזיקה הבריטית בשנת 2008. בנוסף, ריהאנה שרה את השיר בכל הופעה בסיבובי ההופעות שלה.
בינואר 2007 כריסטופר "טריקי" סטיוארט התכנס עם דה-דרים וקוק הארל באולפן בשביל ליצור חומרים חדשים.
באולפן סטיוארט התעסק עם מכשירי הקול ותכנות המוזיקה שהיו.
באופן מקרי הוא הצליח להפיק צליל מהשימוש שלו בתוכנות ובמכשירים והוא התפעל מאוד והחל להפיק אקורדים ולאחר מכן הוא נכנס אל תא הקלטות והחל לפצוח בשירה על האקורדים והצלילים שהוא הפיק.
בהשראת הצלילים והאקורדים שהצליח להפיק סטיוארט דה-דרים כתב את השיר, הוא כתב את הבית הראשון תוך דקה ולאחריו עוד בית וגם את הפזמון בהתבסס על האקורדים והצלילים של סטיוארט.
הם המשיכו לכתוב את השיר וכתבו בית נוסף כאשר סטיוארט הפיק אקורד נוסף לבית הזה ואחר כמה שעות הם יצרו את השיר עצמו.
את השיר הם כתבו במקור לבריטני ספירס מכיוון שהם חשבו שהיא זקוקה לקאמבק מוזיקלי בעקבות המשברים שחוותה באותה עת בחייה אישיים.
הם שלחו את השיר לספירס אשר באותו זמן הקליטה את אלבומה החמישי אך חברת התקליטים שלה דחתה את השיר בטענה שיש לה כבר מספיק שירים להקליט לאלבום.
בעקבות הדחייה הם העבירו את השיר לחברות תקליטים אחרות.
בין היתר הוא הועבר גם לזמר טאיו קרוז שלא הצליח לשכנע את חברת התקליטים שלו לשחרר את השיר.
לאחר מכן הם העבירו את השיר לחברת התקליטים דאף ג'אם אל מי שהיה באותה תקופה היו"ר של חברת התקליטים אנטוניו אל.
ריד העביר את הדמו של השיר אל מנהלת ה-A&R של חברת התקליטים קארן קוואק שאמרה כי השיר מתאים עבור ריהאנה שעבדה באותה תקופה על אלבומה השלישי.
ריד שלח את הדמו לריהאנה שהתרשמה מהשיר ונענתה להצעה בחיוב.
ריהאנה סיפרה על הפעם היא שמעה את השיר בפעם הראשונה: "כשהדמו התחיל לנגן בפעם הראשונה, חשבתי שזה מעניין אבל גם מוזר אבל השיר המשיך להשתפר.
ואני אמרתי, אני צריכה את השיר הזה, אני רוצה להקליט אותו מחר."
אם כי עוד לפני גראמי 2007 דה דרים רצה לתת את הדמו של השיר למרי ג'יי בלייג' והחליט לשים בצד את ההחלטה לתת את השיר לריהאנה.
כאשר קארן קוואק מנהלת ה-A&R של דאף ג'אם שמעה על המהלך היא החלה לנסות להפעיל לחץ על סיוארט ודה-דרים להביא את השיר לריהאנה בחזרה.
באותה תקופה בלייג' הייתה מועמדת לגראמי ולכן הם הסכימו לחכות לתגובתה האם היא רוצה לקבל את השיר.
אך בשל ההתחייבויות של בלייג' לגראמי באותה תקופה היא לא הפסיקה לשמוע את השיר אף על פי שהיא כבר הייתה צריכה לחתום על הסכם שהיא מקבלת את השיר.
איי רייד, היו"ר של דאף ג'אם התערב במהלך והצליח לשכנע את סטיוארט על רקע הקשר שלהם באותה תקופה להביא את השיר לריהאנה.
על פי דבריו של המנהל של סטיוארט הם ידעו שהאלבום של ריהאנה יוצא בעוד כמה חודשים ולכן הם החליטו לוותר על ההחלטה לתת את השיר לבלייג' ולהחזיר אותו לריהאנה.
ריהאנה הקליטה את השיר, בהפקה קולית של קוק הארל, באולפני הקלטות של ווסטלייק בלוס אנג'לס.
בהתחלה סטיוארט אמר שהוא עדיין מהסס אם ריהאנה היא האמנית הנכונה להקליט את השיר, אבל אחרי שהיא הקליטה את הפזמון של השיר האו הרגיש "שיש שם משהו".
לאחר שריהאנה הקליטה את השיר ג'יי זי הקליט את קטע הראפ שלו בתחילת השיר ללא ידיעתם של סטיוארט או דה דרים.
סיוארט לא הבין את המהלך אך מאוחר יותר הבין כי זה היה מעשה "הגיוני".
סטיוארט ציין כי "מנקודת מבט של כותב שירים, הוא פשוט עשה את זה יותר על השיר, עם המטאפורות על מטריות ועל מזג האוויר לעומת מה שהיה לו בעבר."
השיר שוחרר ב-29 במרץ 2007 באתר של ריהאנה.
ב-14 במאי 2007 השיר שוחרר להורדה דיגיטלית ושבועיים לאחר מכן גם כעותק פיזי.
השיר הוא שיר פופ ו-R&B בהשפעות של ראפ ורוק.
בנוסף השיר מכיל שימוש בסינתיסייזרים, קולות בס מעוותים ומצלתיים.
על פי מגזין Entertainment Weekly נעשה בשיר שימוש בתכנת GarageBand על מנת ליצור לולאת תופים.
השיר נכתב במפתח ♭B והוא נכתב כך שהוא מתחיל בקטע ראפ ולאחר מכן במבנה של בית ולאחריו פזמון וקטע נוסף הסוגר את השיר.
אנדי קלמן מ-AllMusic כתב: "'Umbrella' הוא השיר הטוב ביותר של ריהאנה עד היום, ומספק את הסחורה עם תופים רחביי ידיים, רקע רם בפזמון, ושירה שמשכנעת באופן מוחלט בלי להישמע יותר מדי נלהבת, נקודה אידיאלית בין להתאמץ יותר לבין להיות משעממת, כאילו היא שרה את זה בפעם ה-20".
אלכס מקפרסון מהעיתון הבריטי "The Guardian" אמר "שהשיר הוא ראיה לכך שמוסר העבודה הקפדני של ריהאנה משתלם", והוסיף כי "מספק [השיר] הצהרה נלהבת של מסירות נפש נגד העולם".
טום בריהאן מ-"Pitchfork" החמיא להפקה, אך ביקר את קולה של ריהאנה, כאשר תיאר אותו כ"לוקח אותך לקצה של דוקרן קרח לא נעים כשהיא מנסה למלא את החלל בביטים האיטיים" והוסיף כי "ישנו ניתוק בין השירה הקרה של ריהאנה לבין החום של המילים".
סאל צ'ייקומאני ממגזין "סלאנט" כתב ש"השיר פשוט טוב, ללא קשר לז'אנר, השיר מוכיח כי ג'יי [זי] וריהאנה, שכבר קלעו לכמה פורמטים עם שורה של סינגלים שהם להיות שונים זה מזה, הקדישו את עצמם כדי לייצר להיט איכותי, אבל הם עלולים להיות קלי דעת".
קוונטין בי האף מ-PopMatters.com אמר כי "השיר הוא מפלצת, עד כדי כך שאני אפילו אודה שביליתי חלק מאחר הצהריים גשום בשביל להתאמן על הפזמון".
ג'ונה ויינר ממגזין "בלנדר" קרא לשיר את שיאו של האלבום וציין כי הוא "היה הרבה פחות מרתק אם לא על הדרך שבה ריהאנה מפרקת את השם של השיר ל-11 הברות מהפנטות עם הלשון".
קלפה סאנה מ"הניו יורק טיימס" תיאר את השיר כשיר "היפ-הופ עכשווי".
ארגוןרשימהמיקוםמקורבילבורד500 שירי הפופ הטובים ביותר בכל הזמנים50
השיר זיכה את ריהאנה במספר פרסים ומועמדויות.
בשנת 2008 זכה השיר בפרס גראמי בקטגוריית "שיתוף הפעולה הטוב ביותר בשירה/ראפ" ובנוסף הוא היה מועמד לפרס "תקליט השנה" ו"שיר השנה".
השיר גם זכה לשבחים רבים על ידי עיתונאים.
הוא דורג במקום ה-3 ברשימת "100 השירים הטובים ביותר של 2007" על ידי מגזין "רולינג סטון".
מגזין "טיים" דירג את השיר במקום ה-3 ברשימת "10 השירים המובילים של 2007".
בנוסף בסקר שנערך מטעם "The Village Voice's" השיר הוכתר כשיר השני הטוב ביותר של 2007. "Entertainment Weekly" כללו את השיר במקום הראשון ברשימת "השירים הטובים ביותר של 2007".
מגזין "בלנדר" העניק לשיר את תואר "שיר השנה" מטעם סקר שנערך בקרב הקוראים שלהם.
"Pitchfork" בשנת 2009 דירגו את השיר במקום ה-25 ברשימת "500 השירים הטובים ביותר של העשור".
"Entertainment Weekly" בשנת 2009 כללו את השיר ברשימת השירים הטובים ביותר של העשור.
בגרסה המעודכנת של רשימת "500 השירים הטובים ביותר של כל הזמנים" מטעם מגזין "רולינג סטון" השיר ממוקם במקום ה-412 ובכך הפכה ריהאנה לאדם הצעיר ביותר להיכנס לרשימה זו.
באוקטובר 2011 NME מיקומו את השיר במקום ה-63 ברשימת "150 השירים הטובים ביותר של 15 השנה האחרונות".
באוסטרליה השיר נכנס למקום הראשון במצעד האוסטרלי ושהה שם 6 שבועות ברצף ובכך הפך לשיר השני של הזמרת שמגיע למקום הראשון במדינה.
מאז הוא הגיע למעמד של פלטינה מחומשת עם מכירות של 350 אלף עותקים ובכך הפך לאחד מהשירים הנמכרים ביותר במדינה בשנת 2007. בסך הכול השיר שהה 32 שבועות במצעד האוסטרלי.
בניו זילנד לאחר 4 שבועות במצעד של המדינה השיר הגיע למקום הראשון ובכך הפך לשיר השני שלה לעשות זאת במדינה והוא נשאר במקום הראשון במשך 6 שבועות רצופים.
בסך הכול השיר שהה 24שבועות במצעד הניו זילנדי.
הוא קיבל מעמד פלטינה במדינה על מכירות של 15 אלף עותקים ובכך הפך לאחד מהשירים הנמכרים ביותר במדינה בשנת 2007.
בארצות הברית השיר הגיע למקום ה-91 יומיים לאחר שחרורו במדינה.
לאחר 7 שבועות במצעד השיר הגיע למקום הראשון במדינה על ידי מכירות דיגיטליות בלבד שם שהה במשך 7 שבועות רצופים באמצעות מכירות דיגיטליות חזקות והשמעות רבות ברדיו וזה היה השיר השני שלה לעשות זאת.
במצעד השנתי של בילבורד, אשר מציג את השירים המצליחים ביותר בארצות הברית באותה שנה השיר הצליח להגיע למקום השני.
במצעד הרדיו של ארצות הברית השיר נכנס למקום ה-42 עוד ביום הראשון ליציאתו ובשבוע שלאחר מכן כבר זינק למקום ה-29. שבועיים לאחר מכן הוא כבר הגיע לעשרים עליונים ולאחר כ-7 שבועות היא הגיעה למקום הראשון במצעד שם שהה במשך 4 שבועות.
במצעד שירי הפופ של ארצות הברית השיר הגיע למקום ה-77 ביום הראשון ליציאתו.
שבוע לאחר מכן הוא עלה למקום ה-61 ולאחר 8 שבועות הוא הגיע למקום הראשון שם שהה 6 שבועות.
במצעד שירי ה-R&B והיפ-הופ של ארצות הברית השיר הגיע בשיאו למקום ה-4, חודש וחצי לאחר יציאתו.
במצעד שירי הדאנס השיר הגיע גם למקום הראשון ושהה שם שבועיים רצופים.
נכון ליוני 2015 השיר מכר 4,470,000 עותקים מה שהופך אותו לשיר השישי הנמכר ביותר של ריהאנה במדינה.
בקנדה השיר גם זכה להצלחה רבה כאשר הגיע למקום הראשון במדינה בשבוע הראשון שלו במצעד.
באירופה השיר זכה להצלחה רבה מאוד כאשר הגיע למקום הראשון במצעד האירופאי הכללי ובמיוחד זכה להצלחה בבריטניה.
בבריטניה השיר נכנס למקום הראשון במצעד הבריטי בהתבסס על מכירות דיגיטליות בלבד ובכך הפך לשיר הראשון של ריהאנה במדינה לעשות זאת.
לאחר 4 שבועות במקום הראשון גם אלבומה השלישי הגיע למקום הראשון בבריטניה ובכך ריהאנה הפכה לבין האמנים הבודדים שהצליחו להכניס שיר ואלבום למקום הראשון בו זמנית.
השיר שהה בסך הכול 10 שבועות במקום הראשון בבריטניה מה שהפך אותו לשיר ששהה הכי הרבה שבועות במקום הראשון במדינה בעשור הראשון של המאה ה-21, כאשר הוא שובר את השיא של השיר "Crazy" של נארלס בארקלי.
עד סוף שנת 2008 השיר מכר במדינה 600 אלף עותקים (מעמד פלטינה כפולה) ובאותה תקופה היה לשיר המצליח ביותר שלה במדינה ולשיר השני המצליח ביותר במדינה בשנת 2007. הוא שהה בסך הכול 71 שבועות במצעד הבריטי מה שהופך אותו לשיר ה-20 ששהה הכי הרבה שבועות בהיסטוריית המצעד.
השיר זכה להצלחה דומה גם בשאר מדינות אירופה.
בשווייץ השיר הגיע למקום הראשון שם שהה 9 שבועות רצופים, בנורווגיה השיר שהה 7 שבועות במקום הראשון בגרמניה 5 שבועות, באוסטריה 4 שבועות ובבלגיה 3 שבועות.
בנוסף השיר הגיע למקום הראשון גם בדנמרק והונגריה.
בספרד השיר זכה להצלחה אדירה כאשר הגיע למעמד של 8 פלטינות (160 אלף עותקים), ובכך הפך לאחד מהשירים הנמכרים ביותר שם.
בנוסף השיר הגיע לחמישייה הפותחת בצ'כיה, פינלנד, איטליה, הולנד ושוודיה ולעשירייה הפותחת בצרפת.
נכון להיום מכירות השיר עומדות על 11 מיליון עותקים מה שהופך אותו לאחד מהשירים המצליחים ביותר אי פעם.
תוך כדי עבודה על האלבום החלו לעלות רעיונות לגבי איך ייראה הקליפ של השיר.
לכן היא ביקשה מהבמאי של הקליפ כריס אפלבאום לשלוח לה משהו שהיא תוכל לעבוד איתו.
אפלבאום מיהר להתחיל לעבוד על הקליפ ואחד מרעיונות הראשונים שלו היו הסצנה בה נראית ריהאנה שגופה מכוסה בצבע כסף בעירום.
אפלבאום לא היה בטוח אם ריהאנה תשתכנע לעשות את הסצנה הזו אך תגובתה הייתה חיובית ולבסוף הסצנה נכללה בקליפ.
בהמשך ריהאנה נפגשה על סט סגור עם אפלבאום, עוזר הצלם של הקליפ והמאפרת פמלה ניל כדי לצלם את הקליפ ולהעלות רעיונות.
במהלך הפגישה ניל איפרה את ריהאנה כך שייראה שגופה מכוסה כולו בצבע כסף, היא ערבבה צבע כסף עם חומרים שונים כדי לוודא שכל גופה יהיה מכוסה בצבע.
במהלך הפגישה ריהאנה תרמה גם רעיונות משלה לקליפ, למשל הסצנה בה היא רוקדת עם מטרייה בעמידת "פוינט", רעיון אשר קיבל.
על האפקטים החזותיים היו אחראים ברט ואיימי יוקיך.
החלק המרכזי באפקטים החזותיים היה השפרצות של מים אשר זרמי המים זזו בהתאם לתנועותיה של ריהאנה על רקע אפור.
בנוסף במהלך הקליפ היו אפקטים נוספים של מים אשר צולמו במצלמה במהירות של 35 מ"מ והם צולמו בנפרד מריהאנה שצולמה לאחר מכן.
לאחר מכן הם אלמנטים נוספים של אפקט ותאורה ואלמנטים נוספים של מים כדי לתת להם מרקם כמו של כספית.
הקליפ הופץ לראשונה ב-26 באפריל 2007 באתר המוזיקה שלה אך ההורדות היו זמינות רק לארצות ברית ולזמן מוגבל.
ב-11 במאי הקליפ שוחרר ל-iTunes ושבר שיא במשך היה במקום הראשון למשך 8 שבועות במצעד ההורדות.
ב-MTV הקליפ זכה להצלחה רבה ושודר רבות כך שהגיע למקום הראשון במצעד הקליפים ששודרו הכי הרבה ושבר שיא בכך שהיה במקום זה במשך 15 ימים.
כבר 4 ימים לאחר יציאתו הוא היה במקום ה-10. הוא נוגן לאורך כל החצי השני של 2007 עם מעל ל-8,000 השמעות בערוץ ובכך קיבל פרס פלטינה מיוחד מטעם הערוץ.
בטקס פרסי ה-VMA הקליפ זיכה אותה ב-4 מועמדויות: "הקליפ הנשי הטוב יותר", "הבימוי הטוב ביותר בקליפ", "השיר המפלצתי של השנה" ו"קליפ השנה" וזכה בשני הפרסים האחרונים.
הקליפ נפתח כאשר רואים את ריהאנה יושבת על הרצפה כאשר הדים של מים מקיפים אותה ולאחר מכן ג'יי זי מתחיל את קטע הראפ שלו שהוא עומד בתוך גשם של ניצוצות לצד רקדניות נוספות.
בבית הראשון של השיר נראית ריהאנה שוב באותה סצנה של מקודם רק שהיא עומדת ושרה את השיר מול המצלמה, לאחר מכן יש פרץ של מים מהקירות באולפן והסצנה מתחלפת ובה רואים את ריהאנה על רקע אפור שזרמים של מים משפריצים עליה ונעים לפי תנועות הגוף שלה.
בחלק השני של הפזמון נראית סצנה נוספת בה יורדות ניצוצות דמויות גשם על ריהאנה כאשר היא רוקדת עם מטרייה ובמקביל נראות פניה של ריהאנה בתקריב למצלמה מאחורי רקע שחור.
בבית השני של השיר ריהאנה מבצע כוריאוגרפיה עם מטרייה בחדר מואר באור כתום לבד ללא ליווי רקדנים וככה גם בפזמון.
בחלק השני של הפזמון נראית ריהאנה בעירום כאשר את גופה מכסה צבע כסף.
בבית האחרון שלפני הפזמון נראים שוב את פניה של ריהאנה בלבד שרה את השיר מול המצלמה ולאחר מכן בפזמון האחרון נראית ריהאנה באותה סצנה בה היה ג'יי זי בתחילת הקליפ, בתוך גשם של ניצוצות בליווי רקדנים אך הפעם הרצפה הייתה מכוסה במים.
בסצנה זו שוב ריהאנה מבצעת כוריאוגרפיה מקצועית שהיא מחזיקה מטרייה בידה וככה עד סוף הקליפ.
כשאר השיר היה בבריטניה במקום הראשון החלו במדינה גלים של גשמים קיצוניים מה שגרם למגזין "סאן" להצביע על הקשר בין שני האירועים ובכך התקשורת התייחסה אל השיר כאל "קללת ריהאנה".
בנוסף המגזין ציין את העבודה שצילומי הקליפ היו ביום שישי ה-13 ובכך הוסיף צירוף מקרים נוסף לקללה.
לפני שחרורו של השיר הטמפרטורה במדינה הייתה יחסית חמה, 20 מעלות צלזיוס אך יום למחרת שהשיר יצא היו דיווחים על אזהרות לקראת תופעות מזג אוויר חמורות.
בעקבות כך המגזין הציע להצטרף לקמפיין להוריד את השיר מהמקום הראשון במדינה ובמקום זה להוריד שירים שהנושא שלהם זה שמש או קיץ.
גם בניו זילנד התרחש מצב דומה כאשר השיר הגיע למקום הראשון רק בסתיו אך באותו זמן המדינה חוותה את הסופות הגרועות ביותר בהיסטוריה שלה.
באותו זמן מספר ערים מרכזיות במדינה חוו סופות טורנדו וגם בצפון הארץ.
לאחר שהשיר ירד מהמקום הראשון במדינה מזג האוויר נרגע אם כי העיר הוקס ביי עדיין הייתה סוערת.
באותה תקופה היה קיץ ברומניה וזה היה הקיץ החם והיבש ביותר במדינה מאז שנת 1946. אך שהשיר הגיע לעשירייה הפותחת לאחר מכן למקום הראשון, המדינה חוותה את הסופות הגרועות ביותר שלה ואת כמות הגשמים הגדולה ביותר בהיסטוריה.
כאשר הצלחת השיר החלה להיחלש הסערה הסתיימה והטמפרטורות עלו בהדרגה.
עם תנאי מזג האוויר הקשים שהתחילו במספר מדינות בעקבות הצלחת השיר חברת התקליטים החליטה לשתף פעולה עם יצרנית המטריות הבריטית "Totes".
החברה יצרה 5 סוגים של מטריות על שמה של ריהאנה כאשר אחת מהן הייתה מטרייה מסוג "Two-Tone" אותה הציגה לראשונה בהופעתה בטקס MTV Film Awards 2007. אף על פי שחברת הייצור הייתה בריטית האוסף היה זמין לרכישה בארצות הברית בלבד דרך האתר האינטרנט של החברה.
עם השנים השיר זכה למספר אזכורים באירועים, משחקים ותוכניות טלוויזיה: קריסטל וידון אחת הדמויות המרכזיות במיני-סדרה "כיסא פנוי", המבוססת על הרומן מאת ג'יי קיי רולינג, ביצעה את קטע הראפ של ג'יי זי עם מטרייה במהלך טיול אוטובוסים.
בנוסף השיר נוגן במהלך ההלוויה של מאמן החתירה בארי פיירבראדר למרות ההלם של הנוכחים בהלוויה ובנוסף השיר גם נוגן בהלוויה נוספת.
בנובמבר 2007, ניקול פארקר, וקייגן-מייקל קי, שחשפו את המועמדים לנשיאות הדמוקרטית האמריקנית, הילרי קלינטון וברק אובמה בהתאמה, ביצעו פרודיה לשיר.
בנוסף לכך השיר נוגן בפרק ה-12 של העונה השלישית של דרמת הפשע "מחשבות פליליות".
בנוסף השיר פופולרי בתוכנות קריוקי רבות, בהן "SingStar Pop Volume" ו-"Lips".
בנוסף השיר הופיע גם בגרסה הרביעית של המשחק "Just Dance", בגרסה השלישית של המשחק "Dance Central" ובמשחק הווידאו "Dance Revolution Hottest Party 2".
על מנת לקדם את השיר הוא בוצע בטקס ה-"MTV Movie Awards" של שנת 2007. בבריטניה היא ביצעה את השיר בתוכנית הבוקר הבריטית "GMTV" ובנוסף גם בטקס פרסי BRIT Awards בשנת 2008. בנוסף היא גם ביצעה את השיר במהלך התוכנית "AOL" ובצרפת היא הופיעה עם השיר בתוכנית הטלוויזיה "סטאר אקדמי".
בנוסף היא גם ביצעה אותו בפסטיבלים שונים לאורך השנים ובכל סיבובי ההופעות שלה מאז שיצא.
לאחר יציאתו השיר זכה לגרסאות כיסוי רבות.
הזמרת מארי דיגבי עשתה גרסת כיסוי אקוסטית לשיר אשר נכללה במיני-אלבום שלה "Start Here EP" שיצא ב-3 באוגוסט 2007 ובאלבום הבכורה שלה "Unfold".
להקת הרוק הסקוטית ביפי קליירו גרסת אקוסטית לשיר גם.
גם הזמרת האיטלקית נייג'ה עשתה גרסת כיסוי אקוסטית לשיר בעוד הלהקה האיטלקית ונילה סקיי עשתה גרסת פאנק לשיר והלהקה הנורווגית Bare Egil Band עשתה גרסת מטאל לשיר.
הזמרת והשחקנית הפיליפינית KC Concepcion עשתה גרסת כיסוי לשיר עבור אלבום הבכורה שלה וזמרת פיליפינית אחרת בשם מיס גנדה עשתה גרסה בפיליפינית לשיר בשם "Payong".
הזמרת והשחקנית מנדי מור העלתה ליוטיוב סרטון בו גם היא עושה גרסת כיסוי לשיר, הסרטון זכה להצלחה וגרף 6.5 מיליון צפיות נכון ליולי 2017.
להקת הרוק האמריקאית All Time Low עשתה גם היא גרסת כיסוי לשיר עבור אלבומם "Punk Goes Crunk" ולהקת הרוק הבריטית מאניק סטריט פריצ'רז הקליטה גם היא גרסת סיכוי לשיר אשר יועדה לאלבום "NME Awards 2008" בחסות טקס פרסי ה-NME.
בנוסף הופצו מאוחר שתי גרסאות נוספות של השיר שהועלו לאייטונס ביחד עם קליפ רשמי שהלהקה צילמה.
להקת הפופ הבריטית מקפליי במהלך סיבוב ההופעות שלהם "Greatest Hits So Far Tour" ב-2007. גם להקת המטאל הפינית Children of Bodom ביצעה גרת כיסוי משלה לשיר במהלך סיבוב ההופעות שלהם ב-2008 "Wacken Open Air".
גם הזמרת טיילור סוויפט ביצעה גרסת כיסוי לשיר בהופעה חיה אשר מאוחר יותר הועלתה ל-iTunes והגיע למקום ה-79 בארצות הברית.
הראפרית ליל מאמה עשתה גרסת כיסוי לשיר בה היא שרה את קטע הראפ שבוצע במקור על ידי ג'יי זי.
גם הלהקה בלינק-182 עשתה גרסת כיסוי לשיר.
הזמר כריס בראון יצר שיר תשובה לשיר בשם "Cinderella" כאשר הוא החליף חלק מהמילים שבשיר למילים שלו.
גרסה זו בוצעה כדואט בינו לבין ריהאנה כשאר הצטרף לסיבוב ההופעות שלה בשנת 2008.
להקת הפופ האסייתית 2NE1 עשתה גם היא גרסת כיסוי לשיר.
גם בסדרה "Glee" בוצעה גרסת כיסוי לשיר על ידי גווינת' פלטרו.
בנוסף גם הזמרת טיפאני מהלהקה האסייתית Girls' Generation ביצעה גרסת כיסוי לשיר בהופעה חיה.
במהלך סיבוב ההופעות שלה בשנת 2009 הזמרת ליידי גאגא שילבה את השיר עם שירה "Eh, Eh (Nothing Else I Can Say)".
באוגוסט 2015 להקת הקאנטרי Maddie & Tae ביצעה את השיר בתוכנית "Bobby Bones Show".
באוקטובר 2015 סקוט בראדלי שחרר בערוץ היוטיוב שלו סרטון עם גרסת כיסוי לשיר בשם "Singin' in the Rain".
הפקה ווקאלית – קוק הארל
שירה – ריהאנה וג'יי זי
פייר רוגר – במאי צילום
איימי וברט יוקיך – אפקטים חזותיים
יצחק הקרט – עוזר הפקה
ריאקטור פילמס – עוזר הפקה
מצעדי 2007מיקוםאוסטרליה 3אוסטרליה (מצעד אורבני) 2אוסטריה2בלגיה (פלנדריה) 5בלגיה (ולוניה) 10צרפת46גרמניה5הונגריה 11אירלנד 2איטליה 7הולנד8שווייץ2שוודיה9בריטניה2ארצות הברית2
מצעדי סיכום העשור הראשון של המאה ה-21
מצעדי 2000–2009מיקוםגרמניה72ארצות הברית57ארצות הברית (המצעד הדיגיטלי)27ארצות הברית (רינגטונים)29ארצות הברית (מצעד הרדיו)75בריטניה33
אזור תאריך יציאה פורמט חברת תקליטים ארצות הברית 26 באפריל 2007 רדיו מיינסטרים • רדיו שירים עכשווי, קצביים ואורבניים דאף ג'אםהממלכה המאוחדת 14 במאי 2007הורדה דיגיטליתמרקורי 28 במאי 2007תקליטור גרמניה 25 במאי 2007 יוניברסל מיוזיק גרופצרפת 23 ביולי 2007 דאף ג'אם
Unarmed-Best of 25th Anniversary (בעברית: "בלתי חמוש – המיטב של 25 שנות פעילות") הוא אלבום אוסף של להקת הפאוור מטאל הגרמנית Helloween.
ייחודו ביחס לשאר אלבומי הלקט למיניהם הוא שכל שיר באלבום מוצג באופן שונה מגרסת הופעתו המקורית.
בנוסף לחברי הלהקה, השתתפו בהפקת האלבום אמנים אורחים רבים.
האלבום הגיע במצעד אלבומים הגרמניים למקום 39.
שיר זה הוא שיר מיוחד, שלא מבוצע במלואו באף אחד מאלבומי הלהקה.
כל שיר מנוגן בגרסה אקוסטית ורגועה.
בהקלטת קטע זה נעזרה הלהקה בתזמורת פראג, המונה כ-70 נגנים.
מייקל וויקאת' - גיטרה (מלבד טראק מספר 6)
מרכוס גרוסקופף - בס (מלבד טראק מספר 6)
דני לובל - תופים (מלבד טראק מספר 6)
התזמורת הסימפונית פראג - (טראקים 5 ו-11)
גרו דרנק - אקורדיון (חבר בלהקת "זעם בבית השחיטה")
אלבי דונלי - סקסופון (טראק 1)
חברי הטריו המוזיקלי "הלסונגס" (הריאט אוהלסון, קאלה קארלסון, ג'והן ברינגהד) - פסנתר, גיטרה ודואט שירה (טראק 6)
ההרכב הקולי "ג'רג'וראין" - מקהלה
צ'ארלי באופיינד - מפיק (מלבד טראק 6)
פיטר אריקסון - מפיק (טראק 6)
Uncharted (בתרגום חופשי "בלתי ממופה") היא סדרת משחקי וידאו ששייכת לסוגות משחק הרפתקה ממוחשב, משחק פלטפורמה, וירי גוף שלישי שפותחה על ידי חברת Naughty Dog ויצאה לאור על ידי סוני לפלייסטיישן 3, לפלייסטיישן 4, ל-PlayStation Vita ול-פלייסטיישן 5.
בסדרה שלושה משחקים לפלייסטיישן 3, שלושה לפלייסטיישן 4, משחק ל-PlayStation Vita, משחק ל-פלייסטיישן 5 ו-motion comic שניתן להורדה.
בנוסף למשחקים, שוחררה ב-2009 סדרת motion comic בת 4 פרקים בשם Eye of Indra לפלייסטיישן 3 המתרחשת לפני Drake's Fortune.
כמו כן יצאו משחק רשת ונובלה על הסדרה.
נכון ל-2017, כל המשחקים בסדרה מכרו ביחד יותר מ-41.7 מיליון עותקים.
משחקי Uncharted עוקבים אחרי מסעותיו וטיוליו של ניית'ן דרייק, צייד אוצרות ומומחה לקרב מגע שמאמין שהוא צאצא של מגלה הארצות האגדי פרנסיס דרייק (בניגוד ל"עובדה" ההיסטורית שלדרייק לא היו צאצאים), ואומר שדרייק זייף את מותו ב-28 בינואר 1596.
במהלך מסעותיו, ניית'ן פוגש הרבה חברים ואויבים שגם מעוניינים לקחת חלק במסעותיו.
חבריו הקרובים ביותר הם סאלי, חברו הטוב; אלנה פישר, כתבת שניית'ן מפתח רגשות רומנטיים כלפיה; קלואי פרייזר, ציידת אוצרות אוסטרלית ועוד מסייעים אחרים.
במהלך עלילות המשחקים ניית'ן מחפש עיר אבודה או חפץ בעל כוחות על טבעיים, עד שהוא מגלה שלמציאות האלה יש כוחות אדירים שמסוגלים לפגוע בעולם או באנושות, ומחליט לעצור את אלה שחושקים באוצרות הקטלניים.
המשחק הראשון בסדרה שוחרר בשנת 2007, כשנה לאחר יציאתה של קונסולת הפלייסטיישן 3. המשחק עוקב אחר חיפושיו של צייד האוצרות ניית'ן דרייק אחר האוצר של אל דוראדו, ביחד עם ויקטור סאליבן ואלנה פישר, בזמן שהם נאלצים להתמודד מול אנשים מסוכנים שדרייק וסאלי חייבים להם כסף.
המשחק זכה לביקורות חיוביות במיוחד, והיה כותר מפתח של קונסולת הפלייסטיישן 3. מבקרים רבים שיבחו את המשחק על עלילתו, תסריטו, דמויותיו ועיצובו הגרפי, כאשר חלקם ביקרו את אופי קרבות הירי הרפפטיבי של המשחק, וגם את אורכו, הנחשב לקצר יחסית.
המשחק השני בסדרה שוחרר בשנת 2009. הוא מתרחש שנתיים לאחר אירועי המשחק הראשון, אך מציג קו עלילה עצמאי שהקשרים היחידים בינו לבין קודמו (והמשכיו) הם הדמויות ומספר התייחסויות.
דרייק עוקב אחר מסעו של מרקו פולו, ומנסה למצוא את העיר האבודה של שאמבאלה ביחד עם ידידת עבר, קלואי פרייזר, בזמן שהשניים מוצאים את עצמם נגד צבאו של זוראן לזארביץ', פושע מלחמה סרבי אשר היה נחשב למת למשך מספר שנים.
המשחק זכה לקבלת פנים משבחת במיוחד, ומבקרים רבים רואים בו כאחד המשחקים הטובים ביותר לקונסולת הפלייסטיישן, וכאחד המשחקים הטובים ביותר בכל הזמנים.
ביקורת חיובית במיוחד הופנה כלפי מצב המולטיפלייר שלו.
המשחק השלישי בסדרה שוחרר בשנת 2011, והיה משחק "Uncharted" האחרון לקונסולת הפלייסטיישן 3. מתרחש שנתיים לאחר אירועי "Among Thieves".
המשחק עוקב פעם נוספת אחר ניית'ן דרייק, כעת מחפש את העיר האבודה של עובאר כנגד מסדר בריטי של הרמטים.
המשחק מתרכז יותר בדמותו של דרייק, בעברו, בקשריו עם סאלי ואלנה, ובאובססיות שלו למסע המסוכן.
יוצרי המשחק טענו שהנושא המרכזי של המשחק הוא 'למצוא את הדרך'.
גם משחק זה זכה לקבלת פנים משבחת, על אף שסיפורו, נושאיו ומספר אלמנטים חדשים במשחקיות שלו קיבלו ביקורת מעורבת יחסית.
מצב המולטיפלייר שלו זכה לשבחים רבים.
משחק צד שפותח על ידי סוני בנד ושוחרר לקונסולת PlayStation Vita בדצמבר 2011, בלעדית ביפן.
גרסה בינלאומית שוחררה בפברואר 2012. המשחק מתרחש כשנה או שנתיים לפני עלילות המשחק המקורי, על אף שמפתחי המשחק ציינו כי זהו סיפור מקורי, ולא פריקוול.
המשחק קיבל ביקורות חיוביות ברובן, על אף כי בעל הציון הנמוך ביותר מבין משחקי "Uncharted" הקיימים.
שבחים רבים כוונו לאיכותו של המשחק בתור משחק קונסולה ניידת בעל ערכי פיתוח של משחק 'טריפל-A'.
ביקורת הופנה כלפי המשחקיות, שדרשה שימוש במאפייני PlayStation Vita.
עלילת המשחק מספרת על משלחת ספרדית שנטבחה 400 שנה לפני עלילת המשחק וניית'ן דרייק יוצא לחפש איך ולמה שבטים שלמים מתו.
עלילת המשחק מתרחשת ביבשת אמריקה.
הוכרז בסוף 2013, משחק אקסקלוסיבי לקונסולת הפלייסטיישן 4 והוא הרביעי והאחרון בסדרת Uncharted.
במשחק אנו מגלים יותר על עברו של נייתן בבית היתומים ועל אחיו סם.
בתחילת המשחק מציגים לנו את דרייק ואלנה אחרי שהם התמסדו, סם מגיע ומפתיע את נייתן שהיה בטוח שסם מת לאחר שהוא נכשל בבריחה מהכלא.
סם מספר לו שהוא רק נפצע וברח אחרי 15 שנה שוב בעזרת ברון הסמים אלקזר שדרש ממנו בתמורה שימצא את האוצר של שודד הים אייברי תוך שלושה חודשים ויביא לו חצי ומאיים על סם במוות.
סם מבקש את עזרתו של נייט.
והם יוצאים למסע חיפוש, תוך כדי שהצבא הפרטי "שורליין" של אישה בשם נאדין רוס מנסה לעצור אותם.
למשחק יש מצב מולטיפלייר שבו בוחרים דמות אחת מן הדמיות במשחקים בסדרה ונלחמים נגד שחקנים אחרים.
ניית'ן "נייט" דרייק: הדמות הראשית בסדרת "Uncharted".
ניית'ן הוא צייד אוצרות ומומחה לקרב מגע.
ניית'ן התייתם בילדותו, גדל בפנימייה והאמין שהוא צאצא לחוקר האנגלי האגדי פרנסיס דרייק.
השחקן נולאן נורת' מגלם אותו בדיבוב ובלכידת תנועה.
אלנה פישר: כתבת אמריקאית ואישיות טלוויזיונית.
אלנה מפתחת מערכת יחסים רומנטית עם ניית'ן.
השחקנית אמילי רוז מגלמת את דמותה.
ויקטור "סאלי" סאליבן: צייד אוצרות אמריקאי בכיר.
סאלי הוא דמות אב, מנטור וחברו הטוב ביותר של ניית'ן, ומסייע לו במסעותיו.
סמואל "סאם" מורגן דרייק: אחיו הגדול של ניית'ן.
סוחף את ניית'ן להרפתקה גדולה בעקבות אוצרו של הנרי אייברי, אחריו הוא וניית'ן מחפשים מילדותם.
קלואי פרייזר: ציידת אוצרות אוסטרלית.
נאדין רוס: ראש הצבא הפרטי shoreline.
מסייעת לרייף אדלר במשחק הרביעי, אבל אז בוגדת בו אחרי שהוא מוביל אותה לפשיטת רגל.
במשחק החמישי, היא מסייעת לקלואי כדי להימנע ממשבר כלכלי.
רייף אדלר: חבר של ניית'ן וסם לשעבר, שבגד בהם ומסייע לנאדין לעצור אותם.
נהרג על ידי ניית'ן בספינה של הנרי אברי.
אטוק נאבארו: עוזרו של גבריאל רומאן.
הוטבע למוות על ידי ניית'ן.
גבריאל רומאן: הנבל במשחק הראשון.
אדי ראג'ה: בגד בניית'ן במשחק הראשון.
נהרג על ידי "הצאצאים" ("The Descendants") בבסיס הנאצי באל דוראדו.
זוראן לזארביץ': פושע מלחמה אכזרי.
מחפש את האוצר של מרקו פולו.
הארי פלין: יריב של ניית'ן.
התאבד בניסיון להרוג את ניית'ן ואלנה.
דראזה: קצין במיליציה של לזארביץ'.
דניאל פינקרטון: דמות מ"Eye of Indra".
קת'רין מרלו: האויבת במשחק השלישי.
מתה בחול הטובעני במדבר א-רובע אל-ח'אלי (Drake's Deception)
נורה למוות על ידי ניית'ן.
רוברטו אגוורו: האויב של ניית'ן.
חייל בכיר שיצא עם צבא להשיג את אוצר הזהב.
פרופסור דאנטה: שותפו לשעבר למסע של ניית'ן.
קאסי פישר דרייק: בתם של ניית'ן ואלנה (A Thief's End; הדיבוב ולכידת התנועה הם של השחקנית קייטלין דיוור)
קסנדרה מורגן: אמם של סאם וניית'ן (A Thief's End)
טנזין: תושב של כפר טיבטי, שמתיידד עם ניית'ן (Among Thieves)
קארל שייפר: פרופסור שנמצא בכפר מקומי באזור של שאמבאלה ועוזר לניית'ן.
נרצח על ידי לזארביץ' (Among Thieves)
ריקה ראג'ה: משתפת פעולה עם דרייק במשימת גנבה (Eye of Indra)
צ'ארלי קטר: יוצא למסע עם קלואי ניית'ן וסאלי עד שרגלו נשברת ומאז לא מופיע שוב (Drake's Deception)
סאלים: שייח' מכובד בשבט בדואי (Drake's Deception)
העיבוד הקולנועי לסרט יצא לאקרנים בפברואר 2022, בכיכובם של טום הולנד ומארק וולברג בתפקיד ניית'ן דרייק וויקטור סאליבן.
סופיה טיילור עלי לוהקה לתפקיד קלואי פרייזר.
ביולי 2018, אלן אונגר ביים סרט מעריצים קצר באורך 15 דקות בשם Uncharted Live Action Fan Film, בכיכובם של נייתן פיליון כדרייק, לאחר ששנים הוביל קמפיין לקידום סרט כזה בכיכובו.
הסרט התקבל היטב על ידי המבקרים ששיבחו את הופעתו של פיליון.
בסרט הופיע גם סטיבן לאנג כוויקטור סאליבן, מירסה מונרו כאלנה פישר, עם ארני רייס הבן וג'נו סגרס.
Unapologetic (בעברית: "לא מתנצלת/אגואיסטית") הוא אלבום האולפן השביעי של הזמרת הברבדית ריהאנה, שיצא לאור ב-19 בנובמבר 2012. האלבום הוקלט בין החודשים יוני לנובמבר 2012. על ההפקה של האלבום היו אחראיים מפיקים ואמנים שעבדו בעבר עם ריהאנה כגון דה דרים, דייוויד גטה וצמד המפיקים StarGate.
האלבום הוא בעיקר אלבום פופ המשולב עם אלמנטים של דאנס אלקטרוני, היפ הופ ודאבסטפ.
הוא כולל שיתופי פעולה עם כריס בראון, אמינם, פיוצ'ר ומיקי אקו.
האלבום קיבל ביקורות מעורבות מצד מבקרים; חלק מהמבקרים התעניינו בשירים של האלבום, ואילו אחרים מתחו ביקורת על התוכן המילולי.
בשנת 2014 האלבום זכה בפרס גראמי בקטגוריית "האלבום האורבני העכשווי הטוב ביותר".
הוא הגיע למקום הראשון במצעד האלבומים האמריקאי של בילבורד עם 238,000 עותקים שנמכרו בשבוע הראשון לצאתו, מה שהופך את האלבום לראשון של הזמרת שמגיע למקום הראשון במצעד זה ולמצליח ביותר מבחינת מכירת עותקים בשבוע הראשון.
האלבום גם הפך לאלבום הרביעי של הזמרת שהגיע למקום הראשון בבריטניה.
נכון ל-2014, מכר האלבום מעל ל-4 מיליון עותקים ברחבי העולם.
מהאלבום יצאו שבעה סינגלים כולל הלהיטים העולמיים "Diamonds" ו-"Stay".
הסינגל הראשון מהאלבום, "Diamonds" הגיע למקום הראשון במצעד הסינגלים הבריטי ובמצעד הבילבורד הוט 100 האמריקאי והפך לשיר ה-12 של הזמרת שהגיע לראש המצעד.
לפני יציאת האלבום, ריהאנה קידמה את האלבום בעזרת סיבוב הופעות קצר בשם "" שכלל שבע הופעות שכל אחת התקיימה בעיר שונה בצפון אמריקה ואירופה ונמשך שבעה ימים.
כדי לקדם את האלבום עוד יותר, ריהאנה יצאה לסיבוב ההופעות העולמי הרביעי שלה, Diamonds World Tour.
בנובמבר 2011, הוציאה ריהאנה את אלבום האולפן השישי שלה, Talk That Talk.
הז'אנר של האלבום הוא פופ, דאנס ו-R&B, אך הוא שולב גם עם מגוון רחב של ז'אנרים מוזיקליים אחרים כמו היפ הופ, אלקטרו-האוס, דאנסהול ודאבסטפ, ז'אנר שבלט באלבומה הרביעי Rated R.
במרץ 2012, הודיעה ריהאנה כי למרות שעדיין לא התחילה להקליט, היא החלה "לעבוד על הסגנון החדש" לאלבום האולפן השביעי שלה.
על מנת לקדם את ההכרזה לאלבומה השביעי, השיקה ריהאנה אתר קידום בכתובת rihanna7.com.
ב-11 באוקטובר 2012. חשפה ריהאנה כי האלבום ייקרא "Unapologetic" ואת עטיפת האלבום.
ערוץ VH1 דירג את עטיפת האלבום במקום הראשון ברשימת "30 עטיפות העירום הלוהטות אי פעם".
לגבי השם של האלבום, הסבירה ריהאנה כי היא קראה לו כך מכיוון שרצתה להביע כמה היא כנה; "קראתי לאלבום שלי 'Unapologetic' ('לא מתנצלת') בגלל שיש רק אמת אחת, ואתה לא יכול להתנצל עליה.
אני חושבת שהמוטו היחידי שלי הוא להיות נאמנה לעצמי".
ב-10 ביוני 2012, החלה ריהאנה להקליט את אלבומה השביעי ולעבוד עם ניקי רומרו.
אושר גם כי הזמרת עבדה עם אריק בלינגר, שון גארט ו-Swedish House Mafia על האלבום.
ב-10 ביולי 2012, חשף הזמר והמפיק הבריטי Labrinth כי הוא עבד עם ריהאנה על האלבום וציין: "אני אמור לעבוד איתה בקרוב אני מקווה אז דיברתי עם המנהלים שלה, אני חושב שהיא עובדת כרגע על כל מיני חומרים באולפני הקלטות מסוימים.
היא [עדיין] לא באולפן שלי אבל אני מקווה שאהיה שותף באלבום שלה".
ב-17 ביולי 2012, דווח כי ריהאנה תעבוד עם זמר ה-R&B ני-יו ו-Fazer מלהקת N-Dubz.
בריאיון עם תחנת הרדיו Capital FM, ני-יו דיבר על לעבוד עם ריהאנה וציין: "אני לאחרונה התחלתי ליצור חומרים חדשים לריהאנה.
היא האישה שעובדת הכי קשה בתעשיית המוזיקה כרגע".
ב-13 ביולי 2012, אישר שון גארט כי הוא היה באולפן הקלטות עם הדי ג'יי הצרפתי דייוויד גטה ועבד איתו על האלבום של ריהאנה וציין: "הייתי לאחרונה באולפן הקלטות עם דייוויד ועבדנו על כל מיני דברים בשביל ריהאנה.
הוא מוצא השראה בדברים שאני לא אוהב, ואני מתרגש מהדברים שהוא לא אוהב.
הוא רוצה להיות יותר אורבני ואני רוצה להיות יותר בינלאומי, כך אנחנו דוחפים אחד את השני, אני מנסה לעזור לריהאנה.
היא עובדת קשה וזה מגניב לכתוב עבור מישהו עם ראש פתוח".
ב-21 באוגוסט, הזמר-יוצר האמריקאי קלאוד קלי חשף כי הוא החל לכתוב שירים עבור ריהאנה בזמן שהיא הופיעה בלונדון.
קלי דיבר על השירים שכתב לריהאנה; "ריהאנה היא כוכבת על עולמית והיא מופיעה עכשיו באצטדיונים, אז רציתי שירים שמשקף את הקהל שלה, כשהייתי בלונדון היא הופיעה בפסטיבל מול 30,000 או 40,000 אנשים.
אז לא רציתי שירים קטנים שמצליחים רק ברדיו, אז ניסיתי ליצור שירים שיצליחו באצטדיונים ויהפכו להמנונים".